Sundski prolaz
<s>Sundski moreuz (), poznat i kao Sundski prolaz, relativno je plitki moreuz koji razdvaja indonežanska ostrva Sumatru na severu od Jave na jugu, a spaja Indijski okean na zapadu i Javansko more na istoku.</s><s>U moreuzu se nalaze brojna vulkanska ostrva od kojih je svakako najpoznatije ostrvo Krakatau koje je 1883. bilo poprište najsnažnije vulkanske erupcije u modernoj istoriji.</s>

<s>Moreuz je dobio ime po Sundanskim plemenima koja čine izvorno stanovništvo Zapadne Jave.</s>

<s>U moreuzu se 1. marta 1942. desila velika pomorska bitka između mornarice SAD i Australije sa jedne i japanskih bojnih brodova predvođenih admiralom Kenzaburo Harom.</s>

<s>Geografija</s>

<s>Sundski moreuz spaja Indijski okean na zapadu sa Javanski morem na istoku.</s><s>Moreuz se pruža u pravcu severoistok-jugozapad i u tom pravcu se sužava u vidu levka.</s><s>Najjuža tačka je na ulazu iz Javanskog mora između rta Tua na Sumatri i rta Pudžat na Javi.</s><s>Dubina vode takođe opada idući ka istoku, tako da na krajnjem istočnom delu iznosi svega 20 metara.</s>

<s>U plićim delovima česti su peščani i koralni sprudovi, a plimski talasi imaju veliku snagu.</s><s>Duž javanske obale nalaze se i brojne manje naftne platforme.</s>

<s>Unutar moreuza se nalaze brojna manja ostrva, od kojih je većina vulkanskog porekla.</s><s>Najveća ostrva su Sangjang, Sebesi, Sebuku, Panajtan.</s><s>Svakako najpoznatije od njih je ostrvo Krakatau koje je 1883. bilo poprište najjače vulkanske erupcije u modernoj istoriji.</s><s>Cunami koji je izazvan erupcijom te ogromni oblak pepela koji je izbio iz vulkana u potpunosti je promenio topografiju moreuza i okolnih obala.</s><s>Na okolnim teritorijama površine 1,1 milion km² oko vulkana nagomilano je između 18 i 21 km³ ignimbrita.</s><s>Neka od područja koja su opustošena nikada se nisu oporavila i dan danas su nenaseljena.</s>

<s>Iako je ovaj moreuz vekovima bio važna trgovačka ruta (posebno u periodu najintenzivnije trgovine začinima koju je vodila Holandska istočnoindijska kompanija od 1602. do 1799. na Molučkim ostrvima) trgovina u njemu je danas dosta otežana, posebno za brodove sa većim gazom.</s><s>Većina brodova danas koristi alternativne pravce, posebno Malajski moreuz.</s>

<s>Sundski most 
Tokom šezdesetih godina prošlog veka po prvi put se javila ideja o premošćavanju Sundskog moreuza i spajanju Jave sa Sumatrom.</s><s>Ideja je zbog nedostatka finansijskih sredstava ubrzo napuštena, ali je ponovo dospela u žižu interesovanja tokom devedesetih godina.</s><s>Konkretan plan budućeg mosta sačinjen je u oktobru 2007, a prema projektnom planu trebalo bi da most ima dužinu od 28 kilometara sa visinom od 70 metara iznad nivoa mora.</s><s>Most će da se oslanja na stubove čiji razmak ne bi trebalo da bude veći od 3 kilometra.</s><s>Početak radova očekuje se tokom 2014. godine uz uslov da se obezbede neophodna finansijska sredstva od oko 10 milijardi američkih dolara.</s>

<s>Vidi još 
 Sumatra
 Java
 Krakatau
 Malajski moreuz</s>

<s>Reference</s>

<s>Morski tjesnaci u Indoneziji
Tjesnaci Indijskog oceana
Tjesnaci Javanskog mora</s>

